Χρήστος Δέπας

Ο Χρήστος Δέπας (Μοναστήρι, 25 Οκτωβρίου 1910 - Θεσσαλονίκη, 17 Μαΐου 1984) ήταν Έλληνας δικηγόρος, πολιτικός και νομάρχης.

 Σταδιοδρομία 
Ο Χ. Δέπας του Βασιλείου γεννήθηκε το 1910 στο Μοναστήρι και η καταγωγή του ήταν από την Κοζάνη. Σπούδασε νομικά στο Πανεπιστήμιο της Θεσσαλονίκης και σταδιοδρόμησε ως δικηγόρος.Ελληνικόν who's who, Εκδοτικός Οργανισμός Ελληνικών who's who 1962,  σελ. 127.

Την περίοδο από το 1966 ως το 1968 ήταν πρόεδρος του συλλόγου Κοζανιτών Θεσσαλονίκης.Σύντομο ιστορικό συλλόγου Κοζανιτών Θεσσαλονίκης, ανάκτηση 25 Αυγούστου 2016. Το 1968 ήταν πρόεδρος της Ομοσπονδίας Δυτικομακεδονικών Σωματείων Θεσσαλονίκης, περίοδος κατά την οποία οργανώθηκαν πλήθος εκδηλώσεων για τον Μακεδονικό Αγώνα.

Διετέλεσε Νομάρχης Φλωρίνης από το  1958 ως το 1960, Πρόεδροι της Ομοσπονδίας Δυτικομακεδονικών Σωματείων Θεσσαλονίκης, ιστότοπος Ομοσπονδίας Δυτικομακεδονικών Σωματείων Θεσσαλονίκης, ανάκτηση 25 Αυγούστου 2016. στη συνέχεια Πέλλας από το 1960 ως το 1963
και Άρτας από το 1963 ως το 1965. Παραιτήθηκε τον Φεβρουάριο του 1965 με βάση τον νόμο περί εθελουσίας εξόδου νομαρχών από την υπηρεσία.

Απεβίωσε σε ηλικία 74 ετών στη Θεσσαλονίκη το 1984. Ήταν παντρεμένος με την Αλίκη Λάσκου.

 Παραπομπές 

Κατηγορία:Νομάρχες Άρτας
Κατηγορία:Νομάρχες Πέλλας
Κατηγορία:Νομάρχες Φλώρινας